Qaldı haqq məsələsinə, burada haqq məsələsi yoxdur. Məsələn, yeni bina tikilən ərazidə artıq 15 bina vardır. Oradakı mövcud transformatorun bu binaya işıq vermək imkanı yoxdur. Ona görə texniki şərt qoyulur ki, ya təzə transformator quraşdırmalısan və ya başqa bir transforma-tordan 15 kilometr elektrik xətti çəkməlisən. Bina tikən şəhər təsərrüfatına kömək etməlidir. Söhbət bundan gedir. Yaxud su çəkirlər. Bir yüzlük kəmər 5 binaya su verirdisə, indi yanında daha beş ev tikiblər. Kəmərin texniki imkanı yoxdur ki, su versin. Ona görə texniki şərt verilir, su anbarı tikilir, su xətti çəkilir. Bunlar hamısı texniki məsələlərdir.